ai4bharat/Pralekha huggingface dataset:
|
சுகாதாரம் மற்றும் குடும்ப நலத்துறை அமைச்சகம்
|
கொரோனா குறித்து எடுக்கப்பட்ட நடவடிக்கைகள், செய்யவேண்டிய முன்னேற்பாடுகள் பற்றி இந்திய மருத்துவ கழத்துடன் டாக்டர்.ஹர்ஷவர்தன் ஆய்வு
நாடு முழுவதும் கோவிட்-19 தொற்று தொடர்பாக மருத்துவப் பணியாளர்கள் எதிர்கொள்ளும் பிரச்சினைகள், தொற்று பரவாமல் இருக்க எடுக்கப்பட்ட முன்னேற்பாடுகள் பற்றி, இந்திய மருத்துவ கழகம் மற்றும் மாநிலக் கிளைகளின் மூத்த உறுப்பினர்களுடன் காணொலி காட்சி மூலம் நடைபெற்ற உயர்மட்ட ஆய்வுக் கூட்டத்துக்கு மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன் தலைமை வகித்தார்.
நாட்டில் நிலவும் தற்போதைய சூழல், பல்வேறு விதிமுறைகள், சிகிச்சை மற்றும் நெறிமுறைகள் பற்றி கூட்டத்தில் தெரிவிக்கப்பட்டது. தில்லி, தமிழ்நாடு, கேரளா, தெலங்கானா, ஆந்திரா, கர்நாடகா, ஜார்க்கண்ட், மகாராஷ்டிரா, அருணாச்சல் பிரதேஷ், பஞ்சாப், ராஜஸ்தான், மிஜோரம், மணிப்பூர், அசாம், ஒடிசா, குஜராத், சண்டிகர், உத்தரகாண்ட் ஆகிய மாநிலங்களைச் சேர்ந்த மருத்துவர்கள் இந்த காணொலி காட்சி மூலம் நடைபெற்ற ஆய்வுக் கூட்டத்தில் கலந்து கொண்டனர்.
கோவிட்-19 நோயாளிகளுக்கான படுக்கை வசதிகள், தனிமை வார்டுகள், அதிக அளவிலான பரிசோதனை வசதிகளுக்கான தயார் நிலைகள் பற்றிய தற்போதைய நிலை குறித்து டாக்டர் ஹர்ஷவர்தன் ஆய்வு செய்தார். மாநில, மாவட்ட மற்றும் உள்ளூர் அளவிலான அரசு எந்திரங்களுக்கு உதவும் வகையில், இந்திய மருத்துவ சங்கம் மற்றும் மாநிலக் கிளைகளின் உறுப்பினர்கள் பணிக்குழுக்களை அமைத்து தீவிர நடவடிக்கைகளை மேற்கொள்ள வேண்டும் என்று அவர் கேட்டுக்கொண்டார். “நாட்டு நலன் கருதி, பொது முடக்கச் சூழலை எவ்வாறு திறமையுடனும், பொறுப்புடனும் சமாளிப்பது என்பது குறித்த விழிப்புணர்வைப் பரப்பும் அரசின் முயற்சிகளுக்கு ஆதரவளிக்க வேண்டும்’’ என்று அவர் வலியுறுத்தினார்.
பல்வேறு மருத்துவ நிபுணர்களின் பணியைப் பாராட்டிய டாக்டர் ஹர்ஷவர்தன், கோவிட்-19 பரவாமல் முறியடிக்க, அரசுடன் ஒன்றிணைந்து ஒற்றுமையாக பாடுபட வேண்டிய தருணம் இது என்று கூறினார்.
‘’கோவிட்-19 பரவலைத் தடுக்க நாங்கள் உறுதி பூண்டுள்ளோம், பரவலைத்தடுத்து நிறுத்தத் தேவையான அனைத்து முன்னேற்பாட்டு நடவடிக்கைகளையும் எடுத்து வருகிறோம், தொடர்ந்து செய்ல்படுவோம்‘’ என்று டாக்டர் ஹர்ஷவர்தன் உறுதிபடத் தெரிவித்தார்.
கோவிட்-19 வேகமாகப் பரவுவதைத் தடுக்கும் வகையில் கடைப்பிடிக்கப்பட்டு வரும் பொது முடக்கத்தை மக்கள் மதித்து நடக்க வேண்டும் என்று அவர் வலியுறுத்தினார். தனிமைப் படுத்துதல் விதிமுறைகளை முறையாகப் பின்பற்றுவதுடன், தனிப்பட்ட நபர்களின் ஆரோக்கியம் மற்றும் சுவாச முறைகளைக் கடைப்பிடிக்க வேண்டும் என்றும் அவர் கேட்டுக்கொண்டார். அறிவுரைப்படி, மக்கள் வீடுகளில் தங்கியிருந்து, தங்கள் பணிகளைச் செய்யலாம் என்று அவர் கூறினார்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் விமான போக்குவரது பாதுகாப்பு குறித்த கருத்தரங்கு
இந்திய சுதந்திரத்தின் 75 ஆண்டுகளை குறிக்கும் ‘விடுதலையின் அமிர்தம் மகோற்சவத்தின்’ ஒரு பகுதியாக, நாட்டின் அனைத்து விமான போக்குவரத்து பாதுகாப்பிற்கான தலைமை அமைப்பான விமான போக்குவரத்து பாதுகாப்பு அலுவலகம் , விமான போக்குவரத்து பாதுகாப்பு குறித்த கருத்தரங்குகளை நடத்த தொடங்கியுள்ளது.
விமான போக்குவரத்து பாதுகாப்பில் ஈடுபட்டுள்ள அனைத்து முகமைகள் மற்றும் பணியாளர்களின் பணி சார்ந்த அறிவை மேம்படுத்தவும், பாதுகாப்பு நடவடிக்கைகளை மேம்படுத்தவும் இந்த நடவடிக்கை எடுக்கப்பட்டுள்ளது.
சென்னையில் உள்ள விமான போக்குவரத்து பாதுகாப்பு அலுவலகத்தின் மண்டல அலுவலகம் முதல் முறையாக பிராந்திய விமான போக்குவரத்து பாதுகாப்பு கருத்தரங்கினை சென்னையில் நடத்தியது. பல்வேறு இடங்களில் இருந்து நேரடியாக மற்றும் காணொலி மூலமாக அலுவலர்கள் இதில் பங்கேற்றனர்.
புதுதில்லியில் உள்ள விமான போக்குவரத்து பாதுகாப்பு அலுவலக தலைமையகத்தில் இருந்து விமான போக்குவரத்து பாதுகாப்பு அலுவலக இணை தலைமை இயக்குநர் திரு ஜெய்தீப் பிரசாத் ஐபிஎஸ் கருத்தரங்கை தொடங்கி வைத்தார். சென்னை விமான நிலைய இயக்குநர் திரு சுனில் தத், இந்திய விமான நிலைய ஆணையத்தின் மண்டல செயல் இயக்குநர், தெற்கு மண்டலம், திரு ஆர் மாதவன், சென்னை விமான நிலைய பொது மேலாளர் - பொறியியல்  டாக்டர் சரத் குமார் மற்றும் சென்னை விமான நிலைய ஏஎஸ்ஜி/சிஐஎஸ்எஃப் டிஐஜி திரு ஸ்ரீராம் ஆகியோர் இதில் பேசினர். ஏஎஸ்ஜி/சிஐஎஸ்எஃப் கமாண்டெண்ட் திரு ஆசிஷ் குமார் மற்றும் சென்னை விமான நிலைய தலைமை பாதுகாப்பு அதிகாரி திரு டி சுகுமார் ஆகியோர் பங்கேற்றனர்.
விமான போக்குவரத்து பாதுகாப்பு அலுவலகத்தின் மண்டல இயக்குநர் திரு எஸ் கல்யாணராமன் சிறப்புரை ஆற்றினார். விமான போக்குவரத்து பாதுகாப்பின் பல்வேறு துறைகளில் உள்ள நிபுணர்கள் தொடர்புடைய தலைப்புகளில் காணொலி மூலம் இந்த இரண்டு நாள் கருத்தரங்கில் உரையாற்றுவார்கள்.
விமான போக்குவரத்து பாதுகாப்பு அலுவலக தலைமையகம் மற்றும் அதன் 20 மண்டல அலுவலகங்களின் அதிகாரிகள், தென் மண்டலத்தில் உள்ள 13 விமான நிலையங்களின் விமான நிலைய இயக்குநர்கள் மற்றும் தலைமை பாதுகாப்பு அதிகாரிகள், உள்ளூர் காவல் பிரதிநிதிகள் மற்றும் முன்னணி விமான நிறுவனங்களின் தலைமை பாதுகாப்பு அதிகாரிகள் கருத்தரங்கின் அமர்வுகளில் பங்கேற்றனர்.
விமான போக்குவரத்து பாதுகாப்பு கலாச்சாரத்திற்கான சர்வதேச ஆண்டு-2021-ல் விமான போக்குவரத்து பாதுகாப்பு அலுவலகத்தின் இந்த நடவடிக்கை, பணி அறிவை மேம்படுத்துவதிலும், தென் மண்டலத்தில் உள்ள அனைத்து விமான நிலையங்களில் உள்ள பாதுகாப்பு நடைமுறைகளின் மீது அதிக கவனம் செலுத்துவதிலும் பெரும் பங்காற்றும்.
மேற்கண்ட தகவல்கள், பெருநிறுவன தகவல் தொடர்பு துறை, இந்திய விமான நிலைய ஆணையம், சென்னை விமான நிலையம் வெளியிட்டுள்ள செய்திக் குறிப்பில் தெரிவிக்கப்பட்டுள்ளன.
உள்துறை அமைச்சகம்
குறைந்த செலவில் கொவிட் பரிசோதனை நடத்தும் நடமாடும் ஆய்வகத்தை மத்திய உள்துறை அமைச்சர் திரு அமித் ஷா தொடங்கி வைத்தார்
புதுதில்லியில் உள்ள இந்திய மருத்துவ ஆராய்ச்சிக் குழுவின் அலுவலகத்தில் நடமாடும் கொவிட்-19 ஆர்டி-பிசிஆர் பரிசோதனை ஆய்வகத்தை மத்திய உள்துறை அமைச்சர் திரு அமித் ஷா தொடங்கி வைத்தார்.
ஸ்பைஸ் ஹெல்த் மற்றும் இந்திய மருத்துவ ஆராய்ச்சிக் குழுவால் இந்த ஆய்வகம் தொடங்கப்பட்டுள்ளது. குறைந்த செலவில் துரிதமாக கொவிட் பரிசோதனைகளை இந்த ஆய்வகம் நடத்தும்.
மத்திய சுகாதாரம் மற்றும் குடும்ப நல அமைச்சர் திரு ஹர்ஷ் வர்தன் இந்த நிகழ்ச்சியில் பங்கேற்றார். கொவிட்-19 பரவலை கட்டுப்படுத்துவதில் பிரதமர் திரு நரேந்திர மோடி தலைமையிலான அரசின் உறுதியை இந்த ஆய்வகம் பிரதிபலிக்கிறது.
ரூபாய் 499-க்கு பரிசோதனைகளை செய்யும் இந்த ஆய்வகம் 6 முதல் 8 மணி நேரத்திற்குள் பரிசோதனை முடிவுகளை வழங்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675139
------
(Visitor Counter : 175
சட்டம் மற்றும் நீதித்துறை அமைச்சகம்
ஷாங்காய் கூட்டுறவு அமைப்பின் ஏழாவது நீதித் துறை அமைச்சர்களின் கூட்டத்தை மத்திய சட்ட அமைச்சர் திரு ரவி சங்கர் பிரசாத் 2020 அக்டோபர் 16 அன்று நடத்துகிறார்
ஷாங்காய் கூட்டுறவு அமைப்பின் ஏழாவது நீதித் துறை அமைச்சர்களின் கூட்டம், மத்திய சட்டம் மற்றும் நீதி, தொலைத்தொடர்பு மற்றும் மின்னணு மற்றும் தகவல் தொழில்நுட்பம் அமைச்சர் திரு ரவி சங்கர் பிரசாத்தால் 2020 அக்டோபர் 16 அன்று நடத்தப்படும்.
இதுதொடர்பாக, 2020 அக்டோபர் 13 மற்றும் 14 ஆகிய தேதிகளில், நிபுணர்கள் பணிக் குழுவின் இரண்டாவது கூட்டத்தை சட்ட விவகாரங்கள் துறையின் செயலாளர் திரு அனுப் குமார் மெண்டிரட்டா நடத்துகிறார்.
இரு கூட்டங்களுமே காணொலி காட்சி மூலம் நடத்தப்படும். சட்ட சிக்கல்களை தீர்ப்பதற்கான சூழ்நிலையை உருவாக்குவதற்காக தாங்கள் எடுத்த நடவடிக்கைகளை கூட்டத்தின் போது நிபுணர்கள் பகிர்ந்துகொள்வார்கள்.
ஷாங்காய் கூட்டுறவு அமைப்பின் ஏழாவது நீதித் துறை அமைச்சர்களின் கூட்டத்துக்கான நிபுணர்கள் குழுவின் முதல் தயார்நிலை கூட்டம் 2019 செப்டம்பர் 1, 7 மற்றும் 18 ஆகிய நாட்களில் புது தில்லியில் நடைபெற்றது.
சட்ட சிக்கல்களை சுமூகமான தீர்ப்பதற்கான சூழ்நிலைகளை அமைப்பது, தடய அறிவியல் மற்றும் சட்ட சேவைகளில் நிபுணர்களின் செயல்திட்டத்தை செயல்படுத்துவது ஆகியவற்றை குறித்து ஷாங்காய் கூட்டுறவு அமைப்பின் ஏழாவது நீதித் துறை அமைச்சர்களின் கூட்டம் விவாதிக்கும். கூட்டத்தின் இறுதியில் கூட்டு அறிக்கை கையெழுத்திடப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1663794
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மீன்வளத்துறை அமைச்சர் திரு பர்ஷோத்தம் ரூபாலா தலைமையில் 2023 செப்டம்பர் 4 ஆம் தேதி மும்பையில் உள்ள யஷ்வந்த்ராவ் சவான் மையத்தில் மீன்வள கிசான் கடன் அட்டை தொடர்பான ஒருநாள் தேசிய மாநாடு நடைபெற உள்ளது
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா தலைமையில், 2023 செப்டம்பர் 4ஆம் தேதி மகாராஷ்டிராவின் மும்பையில் உள்ள யஷ்வந்த்ராவ் சவான் மையத்தில் மீன்வள கிசான் கடன் அட்டை  குறித்த ஒருநாள் தேசிய மாநாடு நடைபெற உள்ளது. மீன்வளத் துறையும், கால்நடை பால்வளத் துறையும் இணைந்து இந்த மாநாட்டை நடத்துகின்றன.
இந்நிகழ்ச்சியில் மத்திய தகவல் ஒலிபரப்பு மற்றும் மீன்வளத் துறை இணை அமைச்சர் டாக்டர் எல்.முருகன், நிதித்துறை இணையமைச்சர் டாக்டர் பகவத் கிஷண் ராவ் கரத், மகாராஷ்டிரா அரசின் மீன்வளத்துறை அமைச்சர் திரு சுதிர் முங்கந்திவார், மகாராஷ்டிரா அரசின் கால்நடை பராமரிப்பு மற்றும் பால்வளத்துறை திரு ராதாகிருஷ்ணா ஏக்நாத்ராவ் உள்ளிட்டோர் பங்கேற்கின்றனர்.
ரிசர்வ் வங்கி, நபார்டு வங்கி, நிதி சேவைகள் துறை உள்ளிட்டவற்றின் அதிகாரிகளும் இதில் பங்கேற்பார்கள். தேசிய மீன்வள மேம்பாட்டு வாரியம் மற்றும் பிற தொடர்புடைய துறைகள் மற்றும் அமைச்சகங்களின் பிரதிநிதிகள், கே.சி.சி பயனாளிகள், மீனவர்கள், மீன் பண்ணையாளர்கள், தொழில்முனைவோர் உள்ளிட்டோரும் இதில் கலந்து கொள்வார்கள். நேரடியாகவும் காணொலி மூலமாகவும் என இரண்டு விதமாகவும் நடைபெறும் இந்த மாநாட்டில் சுமார் 500 பேர் பங்கேற்பார்கள் என்று எதிர்பார்க்கப்படுகிறது.
இந்நிகழ்ச்சியின் போது, தகுதிவாய்ந்த மீனவர்களுக்கு கிசான் கடன் அட்டைகளை  அமைச்சர் திரு பர்ஷோத்தம் ரூபாலா வழங்குவார். அவர்களுடன் கலந்துரையாடுவதுடன் மாநாட்டிலும் அவர் உரையாற்றுவார்.
மீன்வளம் மற்றும் நீர்வாழ் உயிரின வளர்ப்பு நடவடிக்கைகள், உணவு, ஊட்டச்சத்து மற்றும் வேலைவாய்ப்புகளை உருவாக்குவதில் ஒரு முக்கிய ஆதாரமாகவும், 2.8 கோடி மீனவர்களின் முக்கிய வாழ்வாதாரமாகவும் உள்ளது. கடந்த பத்து ஆண்டுகளில் இத்துறை சிறந்த வளர்ச்சியை அடைந்துள்ளது.
கிசான் கடன் அட்டைத் திட்டம் 2018-19 ஆம் ஆண்டில் மீன்வளம் மற்றும் கால்நடை வளர்ப்பு விவசாயிகளுக்கு அவர்களின் செயல்பாட்டு மூலதன தேவைகளை பூர்த்தி செய்ய உதவும் வகையில் மத்திய அரசால் விரிவுபடுத்தப்பட்டது. இந்திய ரிசர்வ் வங்கி 4 பிப்ரவரி 2019 அன்று மீனவர்கள் மற்றும் மீன் பண்ணையாளர்களுக்கு கே.சி.சி குறித்த வழிகாட்டுதல்களை வெளியிட்டது. இதைத் தொடர்ந்து, கால்நடை பராமரிப்பு மற்றும் மீன்வள விவசாயிகளுக்கு கே.சி.சி மூலம் கடன் வழங்கும் செயல்முறையை முறைப்படுத்த, கால்நடை மற்றும் மீன்வள அமைச்சகம், ரிசர்வ் வங்கி, தேசிய வேளாண்மை மற்றும் ஊரக வளர்ச்சி வங்கி  மற்றும் இந்தியன் வங்கி சங்கம்  உள்ளிட்ட தரப்பினர் கலந்தாலோசித்து நிலையான வழிகாட்டு நடைமுறைகள் வெளியிடப்பட்டன.
கே.சி.சி பயன்பாடு குறித்த விழிப்புணர்வை அதிகரிக்க தீவிர நடவடிக்கைகள் மேற்கொள்ளப்பட்டு வருகின்றன. தொடர் முயற்சிகளின் மூலம், நாடு முழுவதும் உள்ள மீனவர்கள் மற்றும் மீன் வளர்ப்போருக்கு இதுவரை 1.49 லட்சம் கே.சி.சி வழங்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசிகளின் மொத்த எண்ணிக்கை: 81.85 கோடியைத் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 81.85 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 96,46,778 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 80,35,135 முகாம்களில் 81,85,13,827 தடுப்பூசிகள் போடப்பட்டுள்ளன.
கடந்த 24 மணி நேரத்தில் 34,469 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,27,49,574 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.75 சதவீதமாக உள்ளது.
தொடர்ந்து 86 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 26,115 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,09,575 ஆக உள்ளது. இது, நாட்டின் மொத்த பாதிப்பில் 0.92 சதவீதம் ஆகும்.
கடந்த 24 மணி நேரத்தில் 14,13,951 பரிசோதனைகளும், இந்தியாவில் இதுவரை மொத்தம் 55,50,35,717 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 88 நாட்களாக 3 சதவீதத்திற்கும் குறைவாக, 2.08 சதவீதமாகவும், தினசரி தொற்று உறுதி விகிதம் 1.85 சதவீதமாகவும் இன்று பதிவாகியுள்ளது. இந்த எண்ணிக்கை 22 நாட்களாக 3 சதவீதத்திற்குக் குறைவாகவும், தொடர்ந்து 105 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1756608
(Visitor Counter : 154
ஆயுஷ்
'நோய் எதிர்ப்பு சக்திக்காக ஆயுஷ்' பிரச்சாரத்தின் ஒரு பகுதியாக புதுமையான மின்-ஓட்டப்பந்தயத்துக்கு ஆயுஷ் அமைச்சகம் ஆதரவு
கொச்சியில் உள்ள ராஜகிரி சமுக அறிவியல் கல்லூரி மற்றும் ராஜகிரி வணிகப் பள்ளி ஆகியவற்றுடன் இணைந்து புதுமையான மின்-ஓட்டப்பந்தயத்தை  ஆயுஷ் அமைச்சகம் நடத்துகிறது.
'நோய் எதிர்ப்பு சக்திக்காக ஆயுஷ்' பிரச்சாரத்தின் ஒரு பகுதியாக இந்த மின்-ஓட்டப்பந்தயத்துக்கு ஆயுஷ் அமைச்சகம் ஆதரவு அளித்துள்ளது. மூன்று மாதங்களுக்கு இந்தப் பிரச்சாரம் நடைபெறுகிறது.
சுகாதார ஊக்கமளிப்பு மற்றும் நோய் தடுப்பு நடவடிக்கைகள் ஆகியவற்றை தொழில்நுட்பம், ஓட்டப்பந்தயம் மற்றும் உடல் நல திட்டங்கள் போன்றவற்றோடு இணைக்கும் இந்த மின்-நிகழ்ச்சி, பங்குபெறுவோரின் வாழ்வில் நேர்மறைத் தன்மையையும், நல்ல ஆரோக்கியத்தையும் சேர்க்கும் என்று எதிர்பார்க்கப்படுகிறது.
emarathon.rajagiri.edu என்னும் இணைய பக்கத்தில் இதில் பங்குபெற விருப்பமுள்ளோர் தங்கள் பெயர்களை பதிவு செய்து கொள்ள வேண்டும். 2020 செப்டம்பர் 28-இல் இருந்து 2020 அக்டோபர் 10 வரை 15 நாட்களுக்கு இந்த நிகழ்ச்சி நடக்கும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleseDetail.aspx?PRID=1658770PSB/GB
(Visitor Counter : 116
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவை காய்ச்சலின் தற்போதைய நிலவரம்
2021 ஜனவரி 17-ஆம் தேதி வரை, மகாராஷ்டிராவின் மும்பை மற்றும் மத்திய பிரதேசத்தின் மன்த்சார் மாவட்டத்தில் உள்ள மத்திய கோழிப்பண்ணை வளர்ச்சி நிறுவனத்தில் 2021 பறவை காய்ச்சல் பாதிப்புகள் கண்டறியப்பட்டுள்ளன.
மேலும், மத்தியப் பிரதேசத்தின் பன்னா, சாஞ்சி, ரெய்சன், பாலாகட் , ஷியோபூர் , மன்த்சார்  மாவட்டங்களிலும், சட்டீஸ்கர் மாநிலத்தின் பஸ்தார் , தண்டேவாடே  மாவட்டங்களிலும் உத்தரகாண்டின் ஹரிதுவார் மற்றும் லான்ஸ்டௌன் வனப்பகுதியில் காகங்களின் மாதிரிகளிலும் பறவை காய்ச்சல் உறுதி செய்யப்பட்டுள்ளது.
கூடுதலாக தில்லியில் நாரை இன பறவைகளின் மாதிரியை சோதனையிட்டதில் பறவைக்காய்ச்சல் ஏற்பட்டிருப்பது கண்டறியப்பட்டுள்ளது.
எனினும் ராஜஸ்தான் மற்றும் குஜராத்தின் பறவைகள் மாதிரியை சோதனையிட்டதில் பறவை காய்ச்சல் ஏற்படவில்லை என்பது தெரியவந்துள்ளது.
பாதிக்கப்பட்ட இடங்களில் நிலைமையை கண்காணிக்க அமைக்கப்பட்டுள்ள மத்திய குழுக்கள், ஆய்வை மேற்கொண்டு வருகின்றது.
நன்றாக சமைக்கப்பட்ட பண்ணை இறைச்சி உணவுகளால் நோய் பரவாது என்றும், இது வரை பறவை காய்ச்சல் இல்லாத மாநிலங்களில் கோழி பண்ணைகள் மற்றும் பண்ணை பொருட்களின் விற்பனை மீது தடையேதும் விதிக்க வேண்டாமென்றும் மாநிலங்களுக்கு அறிவுறுத்தப்பட்டுள்ளன. மேலும், வதந்திகளை நம்ப வேண்டாமென்று பொதுமக்களும் கேட்டுக்கொள்ளப்பட்டுள்ளனர்.
மத்திய கால்நடை பராமரிப்பு மற்றும் பால்வளத் துறையின் அறிவுறுத்தல்களை தொடர்ந்து, செய்தித்தாள்கள் மற்றும் சமூக ஊடகங்களின் மூலம் விழிப்புணர்வு நடவடிக்கைகளை மாநிலங்கள் மேற்கொண்டுள்ளன.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1689400
----
(Visitor Counter : 135
பிரதமர் அலுவலகம்
ரத்ததான அமிர்தப் பெருவிழாவில் ரத்ததானம் செய்தவர்களுக்கு பிரதமர் பாராட்டு
உலக ரத்ததான தினத்தை முன்னிட்டு நடைபெற்ற ரத்ததான முகாம்களுக்கும், ரத்த தானம் செய்தவர்களுக்கும் பிரதமர் திரு நரேந்திர மோடி பாராட்டு தெரிவித்துள்ளார்.
‘ரத்தம் கொடுங்கள்; பிளாஸ்மா கொடுங்கள்; வாழ்க்கையை பகிர்ந்து கொள்ளுங்கள்; அடிக்கடி பகிர்ந்து கொள்ளுங்கள்’ என்ற செய்தியை வலியுறுத்தி உலக ரத்ததான தினம் நாடு முழுவதும் மிகுந்த உற்சாகத்துடன் இன்று கடைப்பிடிக்கப்பட்டது. ரத்ததான அமிர்தப் பெருவிழாவின் ஒரு பகுதியாக, ரத்ததானம் செய்பவர்களை கௌரவிக்கும் வகையில் ஏராளமான ரத்ததான முகாம்கள் நடைபெற்றன”, என்று சுகாதாரத் துறை அமைச்சகம் தெரிவித்திருந்தது. இதற்கு பதில் அளித்து பிரதமர் ட்விட்டர் பதிவில் கூறியதாவது:
“ரத்ததானம் செய்பவர்கள் அனைவரையும் பாராட்டுகிறேன். அவர்களது அன்பான செயல், எண்ணிலடங்காத உயிர்களைப் பாதுகாக்கிறது. சேவை மற்றும் இரக்கம் என்ற இந்தியாவின் கலாச்சார இயல்பையும் இது வலுப்படுத்துகிறது.”
பிரதமர் அலுவலகம்
வீர பாலகர் தினத்தை முன்னிட்டு புதுதில்லியில் நடைபெற்ற விழாவில் பிரதமரின் உரை
எனது அமைச்சரவை நண்பர்களே, பல்வேறு மாநிலங்களின் முதலமைச்சர்களே, மதிப்பிற்குரிய நிறுவனங்களின் தலைவர்களே, தூதர்களே, நிகழ்ச்சியில் கலந்து கொண்டுள்ள தாய்மார்களே, அன்பர்களே!
முதலாவது வீர பாலகர் தினத்தை நாடு இன்று அனுசரிக்கிறது. பல தலைமுறையாக நாம் போற்றி வந்த, இந்த தினத்தில் மேற்கொள்ளப்பட்ட தியாகங்களுக்கு வீர வணக்கம் செலுத்துவதற்கான புதிய துவக்கமாக இந்நாள் அமைகிறது. ‘ஷஹீதி சப்தா' மற்றும் வீர பாலகர் தினம் ஆகியவை நமது சீக்கிய பாரம்பரியத்துடன் தொடர்புடைய உணர்வுகள் மட்டுமல்ல, அவை நம்மிடையே எழுச்சியையும் ஊட்டுகின்றன. வீரத்தை வெளிப்படுத்துவதற்கு வயது ஒரு பொருட்டல்ல என்பதை வீர பாலகர் தினம் நமக்கு நினைவூட்டுகிறது. நாட்டின் கௌரவத்திற்காக சீக்கிய பாரம்பரியத்தில் இடம்பெற்றுள்ள தியாகத்தின் முக்கியத்துவத்தையும் 10 குருமார்களின் பங்களிப்பையும் இந்த தினம் நமக்கு தொடர்ந்து நினைவுபடுத்தும். நமது கடந்த காலங்களைப் போற்றிடவும், எதிர்காலத்தைக் கட்டமைக்கவும் ஒவ்வொரு ஆண்டும் இந்த புனித தினம் நமக்கு ஊக்கமளிக்கிறது.
நண்பர்களே,
எதிர்காலத்தில் இந்தியாவை புதிய உச்சத்திற்கு கொண்டு செல்ல விரும்பினால் கடந்த கால குறுகிய மனப்பான்மையை நாம் தகர்த்தெறிய வேண்டும். அதனால்தான் அடிமைத்தனத்திலிருந்து விடுதலை என்ற உறுதிப்பாட்டை விடுதலையின் அமிர்த பெருவிழாவில் நாம் மேற்கொண்டுள்ளோம். சீக்கிய பாரம்பரியம் என்பது வெறும் நம்பிக்கை மற்றும் ஆன்மீகத்தின் அடிப்படையிலானது அல்ல. ‘ஒரே பாரதம், உன்னத பாரதம்' என்ற சிந்தனையின் ஆதாரமாகவும் அது திகழ்கிறது.
நண்பர்களே,
ஒரு நாடு தனது கோட்பாடுகள், மாண்புகள் மற்றும் கொள்கைகளால் அறியப்படுகிறது. ஒரு நாட்டின் மாண்புகள் மாறும்போது உடனடியாக அதன் எதிர்காலமும் மாறும் என்பதை கடந்த காலங்களில் நாம் கண்டுள்ளோம். நாட்டின் கடந்த கால கொள்கைகளில் தற்போதைய தலைமுறையினர் தெளிவாக இருக்கும் போது இந்த மாண்புகள் பாதுகாக்கப்படுகின்றன. இளம் தலைமுறையினர் முன்னேறுவதற்கு முன்மாதிரிகள் எப்பொழுதும் அவசியம். ஊக்கம் பெறுவதற்கு இளைஞர்களுக்கு சிறந்த ஆளுகைகள் தேவை. அதனால்தான் விடுதலையின் அமிர்த பெருவிழாவின் போது சுதந்திர போராட்டத்தின் வரலாற்றை புதுப்பிக்க நாம் முயல்கிறோம். சுதந்திரப் போராட்ட வீரர்கள் மற்றும் பழங்குடி சமூகத்தின் பங்களிப்பை பெருவாரியான மக்களுக்கு கொண்டு செல்ல நடவடிக்கை எடுக்கிறோம்.
வீர பாலகர் தினத்தின் செய்தியை நாட்டின் ஒவ்வொரு மூலை முடுக்கில் இருக்கும் மக்களுக்கு கொண்டு செல்ல நாம் அனைவரும் இணைந்து பணியாற்ற வேண்டும். வலுவான மற்றும் வளர்ந்த இந்தியாவை உருவாக்கும் நமது இலக்கை அடைவதற்கு இந்தக் கூட்டு முயற்சிகள் ஊக்கமளிக்கும் என்று நான் நம்புகிறேன். உங்கள் அனைவருக்கும் மீண்டும் ஒருமுறை எனது நன்றியைத் தெரிவித்துக் கொள்கிறேன்.
பொறுப்புக் துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1886689
பிரதமர் அலுவலகம்
மனதின் குரல் நிகழ்ச்சிக்கு உள்ளீடுகளை பிரதமர் வரவேற்கிறார்
வரும் 18-ந் தேதி ஒலிபரப்பாக உள்ள மனதின் குரல் நிகழ்ச்சிக்கு மக்களிடமிருந்து உள்ளீடுகளை பிரதமர் திரு.நரேந்திர மோடி வரவேற்றுள்ளார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது:
“இந்த மாதத்திற்கான மனதின் குரல் நிகழ்ச்சி ஜூன் 18-ந் தேதி ஞாயிற்றுக்கிழமை ஒலிபரப்பாகிறது. உங்களது உள்ளீடுகளை வரவேற்பது எப்போதும் மகிழ்ச்சியளிப்பதாகும். உங்களது கருத்துக்கள், ஆலோசனைகளை நமோ செயலி, மை கவ் அல்லது 1800117800 என்ற எண்ணை தொடர்பு கொண்டு உங்களது செய்தியை பதிவு செய்யலாம்.
சிறப்பு சேவைகள் மற்றும் கட்டுரைகள்
ரிசர்வ் வங்கி சார்பில் நாமக்கல்லில் வர்த்தகப் பிரதிநிதிகளுக்கான திறன் மேம்பாட்டு நிகழ்ச்சி
ஜி-20 மக்கள் பங்களிப்பு நிகழ்ச்சிகளின் ஒரு பகுதியாக, வர்த்தகப் பிரதிநிதிகளுக்கான திறன் மேம்பாட்டு நிகழ்ச்சி இன்று  நாமக்கல்லில் நடைபெற்றது. மாவட்டத்தில் உள்ள பல்வேறு வங்கிகளுக்காக பணிபுரியும், நூற்றுக்கும் மேற்பட்ட வர்த்தகப் பிரதிநிதிகள் இதில் பங்கேற்றனர். தொழில்நுட்ப சேவை வழங்குநர்கள் மற்றும் வங்கியாளர்களும் கலந்து கொண்டனர்.
உலகளாவிய கட்டமைப்பு மற்றும் நிர்வாகத்தை வலுப்படுத்துவதில் ஜி20 அமைப்பின் முக்கியத்துவம் குறித்து நிகழ்ச்சியில் எடுத்துரைக்கப்பட்டது. 'ஒரே பூமி, ஒரே குடும்பம், ஒரே எதிர்காலம்' என்ற இந்தியாவின் ஜி20 கருப்பொருள் குறித்தும் விவாதிக்கப்பட்டது.
நாட்டில் நிதி உள்ளடக்கத்தை வலுப்படுத்துவதில் வர்த்தக பிரதிநிதிகளின் பங்கு குறித்து விழிப்புணர்வு ஏற்படுத்தப்பட்டது. சிறிய அளவிலான கடன்களை வழங்குதல், கடன் மீட்புக்கு உதவுதல், ஓய்வூதியம் மற்றும் காப்பீட்டுத் திட்டங்களில் இணைதல் உள்ளிட்ட நிதி சேவைகளை மக்கள் மத்தியில் மேலும் ஊக்குவிப்பதற்கான அறிவுரைகள் வர்த்தகப் பிரதிநிதிகளுக்கு வழங்கப்பட்டது. வர்த்தகப் பிரதிநிதிகளுக்கு போதுமான ஊதியம் வழங்கி அவர்களுக்கு தொடர்ந்து ஆதரவளிக்க வேண்டும் என்று இக்கூட்டத்தில் வங்கியாளர்கள் கேட்டுக்கொள்ளப்பட்டனர்.
வணிகப் பிரதிநிதிகளின் பொறுப்புகள் குறித்த அமர்வும் இந்த நிகழ்ச்சியில் இடம்பெற்றது. இதில் பங்கேற்றவர்களுக்கு ஜி20 தொடர்பான பொருட்கள்  மற்றும் தகவல்கள் அடங்கியதுண்டுப்பிரசுரங்கள் விநியோகிக்கப்பட்டன.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அஷ்டலட்சுமி மாநிலங்களின் தேவைகளை நிறைவேற்ற பிரதமர் மோடி 60 முறை வடகிழக்கு மாநிலங்களுக்கு சென்றுள்ளதாக டாக்டர் ஜிதேந்திர சிங் பேச்சு
பிரதமர் நரேந்திர மோடி கடந்த 9 ஆண்டுகளில் 60 முறை வடகிழக்கு மாநிலங்களுக்குச் சென்றுள்ளார். இது அவருக்கு முன் இருந்த அனைத்துப் பிரதமர்களின் மொத்தப் பயணங்களின் எண்ணிக்கையை விட அதிகமாக இருக்கலாம். இதன் விளைவாக, வடகிழக்கு மாநிலங்களிலும் பிரதமர் மோடி அரசில் குறிப்பிடத்தக்க மாற்றம் ஏற்பட்டுள்ளது.
கடந்த 9 ஆண்டுகளில் வடகிழக்கு மாநிலங்களில் ஏற்பட்டுள்ள நம்பமுடியாத மாற்றங்களை எடுத்துரைக்கும் பூர்வோதயா மாநாட்டை கவுகாத்தியில் தொடங்கி வைத்து உரையாற்றும்போது மத்திய இணை அமைச்சர் டாக்டர் ஜிதேந்திர சிங் மேற்குறிப்பிட்டவாறு கூறினார்.
ஒன்பது ஆண்டுகளுக்கு முன்னர், வடகிழக்கு மாநிலங்கள் கிளர்ச்சி, மோதல் போன்றவற்றுக்காகவே செய்திகளில் அறியப்பட்டதாகவும், இப்போது பிரதமர் நரேந்திர மோடியின் முயற்சியால் இந்நிலைமை மாறியுள்ளதாகவும் அவர் மேலும் கூறினார். பிரதமர் மோடி கடந்த 9 ஆண்டுகளில் சுமார் 60 முறை வடகிழக்கு மாநிலங்களுக்கு வந்துள்ளதாகவும், அமைச்சர்கள் 400-க்கும் மேற்பட்ட முறை வந்துள்ளதாகவும், கொரோனா இல்லையென்றால் பிரதமர் 100 முறையாவது வந்திருப்பார் எனவும் அமைச்சர் ஜிதேந்திர சிங் கூறினார்.
இதனைத் தொடர்ந்து செய்தியாளர்களிடம் பேசிய அவர், திரிபுரா மற்றும் மேகாலயாவில் இருந்து ஆயுதப்படை சிறப்புப் பாதுகாப்புச் சட்டம் முற்றிலுமாக நீக்கப்பட்டுள்ளதாகக் கூறினார். மேலும், ஐக்கிய முற்போக்கு கூட்டணி ஆட்சியின் போது, 8,700 வழக்குகள் பதிவு செய்யப்பட்ட நிலையில், 2014-22 காலகட்டத்தில் இந்த எண்ணிக்கை 63% குறைந்து 3,195 வழக்குகள் மட்டுமே பதிவு செய்யப்பட்டுள்ளதாகவும், சட்டம் மற்றும் ஒழுங்கு நிலைமை மிகவும் மேம்பட்டுள்ளதாகவும் அமைச்சர் ஜிதேந்திர சிங் கூறினார்.
சிறப்பு சேவைகள் மற்றும் கட்டுரைகள்
இதயங்களை இணைக்க ஒருவருக்கொருவர் அஞ்சல் அட்டைகளை அனுப்புங்கள்
உறவுகளை வலுப்படுத்தும் ஊடகமாக அஞ்சல் அட்டைகள் அமைந்துள்ளது:
மத்திய கல்வித்துறை இணை அமைச்சர் டாக்டர் சுபாஷ் சர்க்கார்
ஒருவரையொருவர் இணைப்பதற்கு ஒரு தனித்துவம் மிக்க வழியை மத்திய கல்வித்துறை இணை அமைச்சர் டாக்டர். சுபாஷ் சர்க்கார் விளக்கினார்.
பனாரஸ் இந்து பல்கலைக்கழகம் ஏற்பாடு செய்த கல்வி தொடர்பான நிகழ்ச்சியில் பேசிய மத்திய இணை அமைச்சர், “காசி தமிழ்ச் சங்கம் ஒருவரையொருவர் இணைக்கும் ஊடகமாக மாறியுள்ளது. இந்த பிணைப்பை வலுப்படுத்த, நாம் ஒருவருக்கொருவர் அஞ்சல் அட்டைகளை அனுப்ப வேண்டும். அஞ்சல் அட்டை நாம் ஒருவரோடு ஒருவர் இணைந்திருப்பதை உணர வைக்கும்” என்றார்.
தமிழகத்தைச் சேர்ந்த ஆசிரியர்களுக்கு தனது முகவரி எழுதப்பட்ட அஞ்சல் அட்டைகளை மத்திய இணை அமைச்சர் வழங்கினார். ஆசிரியர்களும் தங்களின் முகவரிகளை எழுதி, மத்திய இணை அமைச்சரிடம் கொடுத்தனர். அனைத்து ஆசிரியர்களுக்கும் பதில் அளிப்பதாகவும், அவர்களின் பதிலுக்காக காத்திருப்பதாகவும் மத்திய இணையமைச்சர் டாக்டர் சுபாஷ் சர்க்கார் கூறினார்.
பிரதமர் அலுவலகம்
விடுதலைப்போராட்ட வீரர் வ உ சிதம்பரம் பிள்ளை பிறந்த நாளில் அவருக்குப் பிரதமர் புகழாரம் சூட்டியுள்ளார்
விடுதலைப்போராட்ட வீரர் வ உ சிதம்பரம் பிள்ளை பிறந்த நாளில் அவருக்குப் பிரதமர் திரு நரேந்திர மோடி புகழாரம் சூட்டியுள்ளார்.
ட்விட்டர் செய்தியில் பிரதமர் கூறியிருப்பதாவது:
“மாமனிதர் வ உ சிதம்பரம் பிள்ளையின் பிறந்தநாளில் அவருக்கு புகழாரம் சூட்டுகிறேன். விடுதலைப் போராட்டத்திற்கு அவரின் மகத்தான பங்களிப்புக்கு நாடு கடன்பட்டுள்ளது. பொருளாதார வளர்ச்சிக்கும் தற்சார்பாக மாறுவதற்கும் அவர் மிகுந்த முக்கியத்துவம் அளித்துள்ளார். அவரது சிந்தனைகள் நமக்கு தொடர்ந்து ஊக்கமளிக்கின்றன.”
பிரதமர் அலுவலகம்
வங்கபந்து ஷேக் முஜிபுர் ரஹ்மானின் பிறந்தநாளில் பிரதமர் அவருக்கு புகழாரம்
வங்கபந்து ஷேக் முஜிபுர் ரஹ்மானின் பிறந்தநாளான இன்று பிரதமர் திரு.நரேந்திர மோடி அவருக்கு புகழஞ்சலி செலுத்தியுள்ளார்.
“மனித உரிமைகளுக்காகவும், சுதந்திரத்திற்காகவும் பாடுபட்ட அருந்தலைவர் வங்கபந்து ஷேக் முஜிபுர் ரஹ்மானின் பிறந்தநாளான இன்று அவருக்கு உளம் நிறைந்த புகழஞ்சலியை உரித்தாக்குகின்றேன். அவர் அனைத்து இந்தியர்களுக்கும் ஒரு நாயகனாகத் திகழ்கிறார். வரலாற்றுச் சிறப்புமிக்க #MujibBorsho விழாவுக்காக இந்த மாத இறுதியில் பங்களாதேஷூக்கு செல்வதை என்னுடைய கவுரவமாகக் கருதுகிறேன்” என்று பிரதமர் கூறியுள்ளார்.